Referat af bestyrelsesmøde 21. marts 2017 på Tørring Gymnasium.

Deltagere: Finn Gatten, Christian Christiansen, Konstantin Lassithiotakis, Knud Aage Petersen, Lone Brun Jakobsen (LB), Helle Kornum (HK), Kirstine Øther Rasmussen, Søren Seiger, Johannes Grønager (JG), Bente Duedahl Jensen (ref.)

Revisor Uffe Black Jensen deltogt under mødets punkt 5.

Afbud fra: Kim Hagsten Sørensen

1. Dagsordenen blev godkendt med dagens punkter i rækkefølgen 1, 5, 2, 4, 3, 6, 7, 8.

5. Revisor gennemgik årsrapporten for 2016, som af revisionen har fået en blank påtegning uden forbehold. Regnskabet viser et markant bedre resultat end budgetteret nemlig et overskud på 692 t.kr.

Tørring Gymnasium har en soliditetsgrad blandt de højeste i landet, men der er stadig behov for en stram styring i årene fremover.

Under gennemgang af protokollen blev nævnt at der er hensat 91 t.kr. til tilbagebetaling af taxametertilskud på grund af overskridelse af det fleksible klasseloft med 4 elever.

Juridisk kritisk revision

Vedrørende systemrevision blev bl.a. nævnt, at Lectio har fået en 2-årig dispensation, og der pågår en dialog mellem ministeriet og Lectio om opfyldelse af systemkravene.

I låneaftalen med Spar Nord er der et tabsloft på 5 mio kr. i den nuværende kontrakt. Dette anses ikke at give anledning til problemer.

Det anbefales at bede Hedensted kommune aflyse den servitut i tingbogen, der omhandler tennisbaner på gymnasiets matrikel. Tennisbaner som var på tale i 90’erne, men aldrig blev etableret. Endvidere anbefales gymnaiet at udarbejde en 5 – 10 årig vedligeholdelsesplan samt ændre proceduren for afstemning af likvider og værdipapirer.

Forvaltningsrevision, økonomistyring.

Da årets resultat er væsentlig anderledes end det estimerede anbefales det at optimere processerne vedrørende økonomistyring.

Det er revisors opfattelse at Tørring Gymnasium har fokus på en sparsommelig drift, har en tilfredsstillende produktivitet og arbejder målrettet med at sikre en effektiv drift.

Det er bestyrelsens ansvar at sikre progression i rektors resultatlønskontrakt.

Revisor understreger at der fra ministeriets side er nul tolerance over for dispositioner uden for gymnasiets formål.

Bestyrelsen har ansvar for at følge op på revisors anbefalinger. Det blev aftalt at der på bestyrelsesmødet i maj måned vil blive fulgt op på de mindre omfattende anbefalinger.

Til bestyrelsesmødet i september vil blive fremlagt et gennemarbejdet halvårs review pr. 31/8.

Der blev fra lærerside udtrykt frustration over gennemførte nedskæringer, afskedigelse m.m., når regnskabet alligevel viser så stort et overskud.

Bestyrelsestjeklisten blev gennemgået og kommenteret.

Bestyrelsen godkendte årsrapport og revisionsprotokollat 2016.

2. Referat af bestyrelsesmødet den 6. december 2016 blev godkendt og underskrevet.

4. I seneste elevtrivselsundersøgelse nævnes, at der stadig er koldt visse steder på skolen og at der ønskes tidssvarende toiletforhold.

Til æstetisk opgradering af skolen er der indgået samarbejde mellem skolens indretningsarbejdsgruppe og en arkitekt. Som pilotprojekt er der malet i nye farver og sat nyt lys op i gangen i K-fløjen og et lokale i C-fløjen.

Rektor fremlagde arkitektens økonomiske overslag for maling, lyssætning, udskiftning af vinduer samt nyindretning af toiletter på i alt 6.745.000 kr. Hertil kommer rådgiverhonorar på ca. 330 t.kr.

Bestyrelsen drøftede forslaget og det blev nævnt, at investeringen ikke må forårsage at de ansatte skal løbe stærkere, opgraderingen skal være et stort ønske og det skal være clearet med elever og personale.

Bestyrelsen gav opbakning til projektet men det blev understreget, at størrelsen på rådgivers honorar er noteret og ikke bør løbe yderligere op. Arbejdsgruppen bedes sørge for, at personaleforholdene også bliver tidssvarende.

6. Rektor gav en kort opfølgning på budget 2017. Forudsætningerne ser ud til at holde og der forventes et overskud på ca. 60 t.kr.

Fra bestyrelsens side henledtes opmærksomheden på, at sælges der ud af obligationsbeholdningen vil renteindtægten falde tilsvarende.

Rektor laver beregning.

7. Tørring Gymnasium har pt 130 ansøgere til de kommende 1g klasser.

3. JG og LB gennemgik deres oplæg til Kompetencefondens afslutningskonference om projekt Dialog og samarbejde.

Herefter blev drøftet den skriftlige evaluering, der blev gennemført som opfølgning på projektet. Evalueringen havde en svarprocent på ca. 50, og der blev udtrykt en del frustrationer, hvilket førte til en drøftelse på seneste PR-møde.

Det blev fra lærerside nævnt, at det interkollegiale samarbejde aldrig har været noget problem, og at det endog er blevet endnu bedre i løbet af projektet.

Det af ledelsen udarbejdede ledelsesgrundlag udsendes sammen med referat af bestyrelsesmødet.

8. Intet til eventuelt.